b'\n_START_ARTICLE_\nGrad Racconigi\n_START_SECTION_\nZgodovina\n_START_PARAGRAPH_\nPrvi zapisi o gradu so iz okoli leta 1000, ko je Bernardino iz Suse obnovil staro gra\xc5\xa1\xc4\x8dino in jo prepustil cistercijanskim menihom._NEWLINE_Grad je bil posest mejnih grofov Saluzzu in drugih od 13. stoletja dalje, v 16. stoletju ga je  pridobila dru\xc5\xbeina Savojcev. Leta 1630 ga je vojvoda Karel Emanuel I. Savojski dodelil svojemu ne\xc4\x8daku Toma\xc5\xbeu Francu, knezu Carignano (Tommaso Francesco di Savoia, Principe di Carignano), ustanovitelj linije Savoja-Carignano. V tem \xc4\x8dasu je bil grad visoka ope\xc4\x8dna trdnjava obdana z obrambnim jarkom, kvadratnega tlorisa s \xc5\xa1tirimi vogalnimi stolpi in visokim bivalno-obrambnim stolpom (mastio, francosko donjon) na eni strani.\n_START_SECTION_\nArhitektura\n_START_PARAGRAPH_\nEmanuel Filibert, princ Carignano, Toma\xc5\xbeev sin, je v poznem 17. stoletju naro\xc4\x8dil  Guarino Guariniju preoblikovanje trdnjave v rezidenco za u\xc5\xbeivanje. Arhitekt je postavil dana\xc5\xa1nji osrednji del, kjer je dvori\xc5\xa1\xc4\x8de in dodal pagodi podobno streho. Dva severna stolpa so nadomestili s paviljoni s kupolasto streho in kvadratnim tlorisom in lanterne iz belega marmorja. Oblikovani so bili tudi vrtovi._NEWLINE_V poznem 18. stoletju je Ludovico Luigi Vittorio Carignano odredil prenovo notranjosti, raz\xc5\xa1iritev dveh ju\xc5\xbenih stolpov in dodal \xc5\xa1tukature in drugo neoklasicisti\xc4\x8dno dekoracijo; naro\xc4\x8dil je tudi nov vhod s \xc5\xa1tirimi korintski stebri in trikotno atiko ter veliko stopni\xc5\xa1\xc4\x8de._NEWLINE_Karel Albert Carignano,  ki je postal kralj Sardinije, ga je \xc5\xa1e bolj raz\xc5\xa1iril in okrasi, saj naj bi predstavljal sijaj novo pridobljene vladavine. Njegov dvorni arhitekt Ernesto Melano je raz\xc5\xa1iril staro kvadratno strukturo okoli osrednjega dela, dodal dve stranski zgradbi priklju\xc4\x8deni na fasadna paviljona, in \xc5\xa1e drugo stopni\xc5\xa1\xc4\x8de na ju\xc5\xbeni strani._NEWLINE_Tu se je leta 1904 rodil zadnji kralj Italije, Umberto II.. Ko je leta 1930 grad dobil za poro\xc4\x8dno darilo, je vanj namestil  dru\xc5\xbeinsko galerijo okoli 3.000 slik in zgodovinskih dokumentov v zvezi z  Torinskim prtom.\n_START_SECTION_\nPode\xc5\xbeelski park\n_START_PARAGRAPH_\nEmanuel Filibert je oblikoval \xc4\x8dudovit obse\xc5\xbeen park v francoskem slogu  (Jardin \xc3\xa0 la fran\xc3\xa7aise), ki se razprostira proti severu. Zasnoval ga je znani  francoski krajinski arhitekt 17. stoletja, Andr\xc3\xa9 le Notre, znan po oblikovanju Versajskih vrtov._NEWLINE_V poznem 18. stoletju je bil uveden slog angle\xc5\xa1kega pode\xc5\xbeelskega vrta, Pel\xc3\xa1gio Palagi je postavil vrsto manj\xc5\xa1ih objektov ob jezeru, kot je dorski Tempietto, kapela v gotskem slogu in drugi krajinski elementi. Ruska da\xc4\x8da je bila zgrajena v \xc4\x8dast obiska carja Nikolaja II. Ruskega v Piemontu, v krajinskem parku pa je bila 24. oktobra 1909 podpisana tudi sporazum imenovan kup\xc4\x8dija Racconigi, sporazum o vzhodni Evropi in ruskem nadzoru Bosporja v zameno za italijanski nadzor Tripolija in Cirenajke. Italija in ruski imperij sta sklenila novo pogodbo z Avstro-Ogrsko nekaj dni kasneje in nista upo\xc5\xa1tevali tega sporazuma.'